कराची हिंसा : पीपीपी सांसद सहित 17 लोग मरे  
कराची में आपराधिक गिरोहों के गोलीबारी और ग्रेनेड से हमले के अलग-अलग मामलों में पीपीपी के पूर्व सांसद सहित कम से कम 17 लोग मारे गए।
कराची शहर में आज आपराधिक गिरोहों के गोलीबारी और ग्रेनेड से हमले के अलग-अलग मामलों में पीपीपी के पूर्व सांसद सहित कम से कम 17 लोग मारे गए। अधिकतर हत्याएं दक्षिणी शहर लयारी में हुईं जो पाकिस्तान पीपुल्स पार्टी का गढ़ है और वहां कई ताकतवार आपराधिक गिरोह सक्रिय हैं।  मारे गए लोगों में पाकिस्तान की नेशनल एसेंबली के पूर्व सदस्य वजा करीब दाद भी शामिल हैं जिन्हें लयारी के एक रेस्तरां में गोली मार दी गई। डॉन न्यूज ने खबर दी है कि 63 वर्षीय वजा रेस्तरां में अपने दोस्तों के साथ इफ्तार पार्टी कर रहे थे तभी अज्ञात बंदूकधारियों ने गोलीबारी शुरू कर दी जिसमें वजा और चार लोग मारे गए जबकि तीन अन्य घायल हो गए।